Tatoeba sentences — language code: tgl
Ika-27 ng Agosto ng 2017 ngayon. Dumalaw ngayon sa bahay si Leo at si Joey na mga Saksi ni Jehova. Binanggit ko muna yaong nakita kong "Salón del Reino de Jehova" (Kingdom Hall) sa Guatemala sa paglalakad ko roon via Street View. Labis nang isang milyon daw, sabi ni Leo, ang mga Saksi ni Jehova sa Latinamerika. Tapos, ang tema namin ngayon ay Kreasyonismo kontra Ebolusyon, at ang Tiyera lamang ang may buhay. Binanggit ko yaong isang septilyong planeta sa sansinukob, "1" na may 24 serong nakarugtong. May matematikang probabilidad na may buhay sa labas ng Tiyera ayon sa mga dalubtala. Sabi ko, miski na bakterya o bayrus lamang ang makita ng dalubtala sa labas, iyon ay tip of the iceberg lamang. Binanggit ko rin ang sineng Blade Runner tungkol sa mga replicants o androids. Sabi ko, marahil ang mga tao, halaman, at hayop sa ating mundo ay parang plastik na buhay na ginawa ng mas intelihenteng espesye. Pag-uusapan namin muli itong bagay. Sabi ko, wala naman sa Bibliyang eksplisit na sinabing ang Tiyera lamang ang may buhay. (Sabi sa Hudyong Talmud, dinadalaw daw ng Diyos bawat gabi ang 18 000 daigdig.)
Ika-24 ng Hulyo ng 2017 ngayon. Kung isipin ang ibang sibilisasyon o kabihasnan sa ibang daigdig, o kaya ang ating sariling kabihasnan sa Tiyera, maraming futurista ay ipinilalagay na dumadami parati ang tao. Pero may mga proyeksiyon ang iba na bababa ang total na populasyon ng tao sa mundo sa kinabukasang ilang dekada. Kung mas edukado ang tao, mas gusto nilang kaunti ang anak. Kaya, tatanda ang karamihan ng tao, at magiging kaunti ang mga bata sa proporsiyon. Sa kinabukasang ilang siglo, baka mas mababa ang total na populasyon kaysa sa ngayon. Ano ang magiging epekto? Mas berde ba ang kinabukasan?
Ika-16 ng Hulyo ng 2017 ngayon. Panspermia ang tawag sa penomeno nang pagkakalat ng butil ng buhay sa espasyo, at ang mga ito ay bumabagsak nang kasama ang batu-bato o yelu-yelo sa surpasyo ng iba-ibang daigdig. Kung pag-usapan ang ating Tiyera, kung may panspermia, ang buhay ay galing sa labas ng Tiyera. Kung may panspermia, mas kahawig ang mga buhay-buhay na may ebolusyon sa iba-ibang daigdig.
Ika-17 ng Hulyo ng 2017 ngayon. Ang importanteng isipin ng tao ay lumulutang tayo sa kalawakan, at ang sasakyan ay ating planetang Tiyera. Mas marami ang mga bituwin at planeta sa sansinukob kaysa sa tao sa ating mundo. Para tayong mga butil ng buhangin. Para tayong langgam. Kung iisipin ang ganito, mag-iiba ang tingin sa buhay...
Ika-12 ng Hulyo ng 2017 ngayon. Baka nga may mga mas abansadong taga-ibang daigdig. May katawan ba sila? Kung may katawan, humanoid ba silang may dalawang binti, dalawang braso, katawan, at isang ulo? O kaya, talagang iba ba ang konpigurasyon nila? Mamalya ba sila, o parang insekto?